 Ọpụpụ 7  Ya mere, Jehova gwara Mozis, sị: Lee, emewo m ka ị bụụrụ Fero Chineke, Erọn nwanne gị ga-abụkwa onye amụma gị.Gị onwe gị ga-ekwu ihe niile m ga-enye gị niwu; Erọn nwanne gị ga na-agwa Fero okwu, ọ ga-ahapụkwa ụmụ Izrel ka ha si nala ya pụọ.Ma mụ onwe m, m ga-ekwe ka obi Fero kpọchie, m ga-emekwa ka ihe ịrịba ama m na ọrụ ebube m mụbaa nala Ijipt.Fero agaghị ege unu ntị; m ga-ebi Ijipt aka wee jiri oké ikpe kpọpụta ụsụụ m, bụ ndị m, ụmụ Izrel, nala Ijipt.Ndị Ijipt ga-amara na mụ onwe m bụ Jehova mgbe m setịrị aka m mee Ijipt ihe, nezie, m ga-akpọpụta ụmụ Izrel netiti ha.Mozis na Erọn wee gaa nihu na-eme dị ka Jehova nyere ha niwu. Ha mere nnọọ otú ahụ.Mozis gbara afọ iri asatọ, Erọn agbaakwa afọ iri asatọ na atọ noge ha gwara Fero okwu.Jehova wee gwa Mozis na Erọn, sị:Ọ bụrụ na Fero agwa unu, sị, Rụọnụ ọrụ ebube, mgbe ahụ, ị ga-asị Erọn, Were mkpara gị tụpụ nala nihu Fero. Ọ ga-aghọ nnukwu agwọ.Mozis na Erọn wee bakwuru Fero wee mee kpọmkwem dị ka Jehova nyere niwu. Erọn wee tụpụ mkpara ya nala nihu Fero nakwa nihu ndị na-ejere ya ozi, o wee ghọọ nnukwu agwọ.Otú ọ dị, Fero kpọkwara ndị amamihe ya na ndị dibịa afa ya; ndị dibịa anwansi nke Ijipt jikwa anwansi ha mee otu ihe ahụ.Onye ọ bụla nime ha wee tụpụ mkpara ya nala, mkpara ha wee ghọọ nnukwu agwọ; ma mkpara Erọn loro mkpara ha.Nagbanyeghị ya, Fero kpọchiri obi ya, o geghị ha ntị, dị nnọọ ka Jehova kwuru.Jehova wee gwa Mozis, sị: Obi Fero akpọchiela. Ọ jụwo ịhapụ ndị m ka ha laa.Gakwuru Fero nụtụtụ. Lee! Ọ na-apụta ịga na mmiri! Ị ga-anọrọ nọnụ ọnụ Osimiri Naịl ka i wee zute ya, ị ga-ejikwa mkpara ahụ nke ghọrọ agwọ.Ị ga-asị ya, Jehova bụ Chineke ndị Hibru eziwo m ka m bịakwute gị, sị: Hapụ ndị m ka ha gaa jeere m ozi nala ịkpa, ma, lee, i gebeghị ntị ruo ugbu a.Nke a bụ ihe Jehova kwuru: Ị ga-eji nke a mara na mụ onwe m bụ Jehova. Lee, m ga-akụ mkpara m ji ná mmiri dị nOsimiri Naịl, ọ ga-aghọkwa ọbara.Azụ ndị dị nOsimiri Naịl ga-anwụ, Osimiri Naịl ga na-esi ísì, mmiri Osimiri Naịl agaghị ekwe ndị Ijipt ọṅụṅụ.E mesịa, Jehova sịrị Mozis: Gwa Erọn, sị, Were mkpara gị, setịa aka gị nelu mmiri nke Ijipt, nelu osimiri ha, nelu ọwa mmiri niile nke Naịl nakwa nelu ọdọ mmiri ha ndị jupụtara nahịhịa amị nakwa nelu mmiri niile ha na-adịghị asọ asọ, ka ha wee ghọọ ọbara. Ọbara ga-adị nala Ijipt dum nakwa narịa ndị e ji osisi mee nakwa narịa ndị e ji nkume mee.Mozis na Erọn mere otú ahụ ozugbo, dị nnọọ ka Jehova nyere niwu, o wee welie mkpara ahụ kụọ mmiri Osimiri Naịl nihu Fero nakwa nihu ndị na-ejere ya ozi, mmiri niile dị nOsimiri Naịl wee ghọọ ọbara.Azụ ndị dị nOsimiri Naịl wee nwụọ, Osimiri Naịl wee malite isi ísì; ndị Ijipt enweghịkwa ike ịṅụ mmiri Osimiri Naịl; ọbara wee jupụta nala Ijipt dum.Otú o sina dị, ndị dibịa anwansi nke Ijipt ji anwansi ha mee otu ihe ahụ; obi Fero ka kpọchiri akpọchi, o geghịkwa ha ntị, dị nnọọ ka Jehova kwuru.Fero wee tụgharịa laa nụlọ ya, o metụghịkwa ya nobi ichebara ihe a echiche.Ndị Ijipt niile wee na-egwu olulu gburugburu Osimiri Naịl ka ha nweta mmiri ha ga-aṅụ, nihi na ha enweghị ike ịṅụ mmiri ọ bụla si nOsimiri Naịl.Ụbọchị asaa wee gabiga ka Jehova tisịrị Osimiri Naịl ihe otiti. 